SL
L 135/96
(ix)
Uradni list Evropske unije
23.5.2023
modul 9L ‚BALONI – TOPLOZRAČNI BALONI‘: 36 vprašanj.
Dovoljeni čas: 45 minut;
(x)
modul 10L ‚BALONI – PLINSKI (PROSTI/PRIPETI) BALONI‘: 44 vprašanj.
Dovoljeni čas: 55 minut;
(xi)
modul 11L ‚ZRAČNE LADJE – TOPLOZRAČNE/PLINSKE ZRAČNE LADJE‘: 40 vprašanj.
Dovoljeni čas: 50 minut;
(xii) modul 12L ‚RADIOKOMUNIKACIJA/ELT/TRANSPONDER/INSTRUMENTI‘: 20 vprašanj.
Dovoljeni čas: 25 minut.“; (26) doda se naslednji Dodatek IX: „Dodatek IX
Metoda ocenjevanja multimedijskega usposabljanja 1.
Namen tega dodatka je določiti zahteve za ocenjevanje in odobritev katerega koli tečaja, ki vključuje multimedijsko usposabljanje v skladu s točko 66.B.135, s strani pristojnega organa.
Ta dodatek se lahko uporablja za ocenjevanje drugih tečajev, če pristojni organ odloči, da je metoda ocenjevanja iz tega dodatka ustrezna za take druge tečaje.
Pristojni organ ocenjevanje izvede ob upoštevanju vseh meril iz preglednice (A), ki so uvrščena v štiri kategorije od (a) do (d).
Pristojni organ v preglednici jasno opredeli izdelek za multimedijsko usposabljanje, ki se ocenjuje, ter njegovo pripravo in posodobljene različice.
2.
Pristojni organ, ki izvaja ocenjevanje, se postavi v vlogo študenta ali končnega uporabnika in oceni vsako merilo iz preglednice (A) posebej na podlagi ocenjevalne lestvice od 1 do 5, kot sledi: 1: Nesprejemljivo.
Ne izpolnjuje zahtevanih meril.
2: Delno sprejemljivo, vendar je potrebno izboljšanje za dosego zahtevanih meril.
3: Sprejemljivo.
Izpolnjuje zahtevana merila.
4: Dobro.
Izpolnjuje zahtevana merila z izboljšavami.
5: Odlično.
Presega zahtevana merila.
3.
Če je eno ali več meril ocenjenih z manj kot 3, pristojni organ zahteva alternativen učni proces, da bi se primernost izdelka povečala na sprejemljivo raven.
4.
Ko pristojni organ oceni vsa posamezna merila iz preglednice (A), uporabi naslednjo sestavljeno ocenjevalno lestvico, da določi skupno raven primernosti za vsak multimedijski učni vir: — 100–80: Odličen učni vir.
Ponuja različne funkcionalnosti in izpolnjuje zahtevana merila glede primernosti. — 79–60: Učni vir izpolnjuje zahtevana merila glede primernosti. — 59–40: Učni vir ne omogoča dovolj koristne uporabe pri izobraževanju.
Uporabi se lahko le za ‚neformalno‘ usposabljanje. — 39–20: Učni vir je podpovprečen.
Ne izpolnjuje več zahtevanih meril glede primernosti.
Pristojni organ pred odobritvijo izdelka preveri, da je končna ocena multimedijskega usposabljanja vsaj 60 in da nobeno merilo ni ocenjeno z manj kot 3.